Bordal (Tisza Domokos)
Zengjen a dal, zengjen a dal,
Csengjen a pohár;
A jó borban, a jó borban
Ránk a jó kedv vár.
Rajta hát, rajta hát,
Üritgessük a pohárt,
Köszöntsük fel, köszöntsük fel
A lánykát, a csapodárt.

Minden üdvöd, minden üdvöd
A borban leled,
Mondsza merre, mondsza merre
Van más éldelet?
Rajta hát, rajta hát,
Hadd el a világ baját,
S mint az ürgét, s mint az ürgét
Öntsd ki szíved bánatát.

Koczczants vigan, koczczants vigan
Éljen a kapás!
Igyunk érte, igyunk érte
Hála-áldomást.
Rajta hát, rajta hát!
Ne halogassuk tovább.
Egy hajtásra, egy hajtásra
Üritsük ki a pohárt.

versek